**EESTI INDIVIDUAALSED MEISTRIVÕISTLUSED**

 **10m ÕHUPÜSS,ÕHUPÜSTOL**

**2022**

**V õ i s t l u s j u h e n d**

**Eesmärk :** Eesti 2022.a. meistrite ja medalivõitjate selgitamine, tiitlivõistlusteks ettevalmistuse kontrollimine ning klassinormide täitmise võimaldamine.

**Osavõtjad :** Eesti Laskurliidu liikmesklubide liikmed, kes omavad Eesti kodakondsust.

**Aeg ja koht :** Eesti individuaalsed meistrivõistlused toimuvad **Saku Spordihoones** , aadressil Tallinna mnt 10, Saku, **27. veebruaril** **2022.a. harjutustes** õhupüss ja õhupüstol.

Relvade ja varustuse valikuline kontroll iga vahetuse lõppedes. Võistlejal peab kaasas olema ID-kaart või pass.

**Kvalifitseerumine:** Meistrivõistlustele kvalifitseerumine õhupüssi ja õhupüstoli 60 lasu harjutustes ajavahemiku **01.09.2021** kuni **20.02.2022** Eesti Laskurliidu võistluskalendrisse kuuluvate ja rahvusvaheliste võistluste tulemuste alusel, mis on õhupüssi harjutuses loetud kümnendikega.

 Lõppvõistlusele pääseb edetabeli alusel 30 laskurit meeste õhupüstoli harjutuses, 20 laskurit naiste õhupüstoli harjutuses ning

 20 laskurit nii naiste kui ka meeste õhupüssi harjutuses. Võrdse tulemuse korral eelistatakse hilisemal võistlusel tulemuse saavutanud sportlast.

**Võistlusprogramm :** 60 lasku + finaal - N õhupüstol, õhupüss

 60 lasku + finaal - M õhupüstol, õhupüss

**Osavõtumaksud :** Finaalvõistlusel osavõtumaks **10 €** in/harjutus.

Osavõtumaksud tasutakse ülekande korras **21. veebruari** nimekirja alusel koostatud arve järgi.

**Registreerimine:** **Edetabel avaldatakse Eesti Laskurliidu kodulehel** [**www.laskurliit.ee**](http://www.laskurliit.ee) **21.02.2022. Võistlusteks registreerimine (kõik soovijad, ka need laskurid, kes ei mahu edetabeli järgi võistlema) kuni 21. veebruar 2022 e-mailile info@laskurliit.ee. Lõplik finaalvõistlusel osalejate nimekiri ja ajakava avaldatakse Eesti Laskurliidu kodulehel 23.veebruaril 2022.**

**Autasustamine :** Eesti meistrivõistluste I, II ja III koha saavutanud võistlejaid autasustatakse vastava medali ja diplomiga.

**Majandamine :** Eesti Laskurliit katab võistluse korraldamisega seotud kulud. Võistlejate lähetamisega seotud kulud katavad lähetavad organisatsioonid.

**Muu:** Iga registreerunud sportlane peab olema valmis dopingukontrolliks. Dopingkontrollist keeldumist või dopingukontrollist kõrvalehoidmist käsitletakse dopingureegli rikkumisena. Võistlustel järgitakse hetkel kehtivaid sporditegevuse Covid-19 reegleid

**EESTI LASKURLIIT**